ΓΡΑΠΤΗ ΕΡΩΤΗΣΗ E-1955/98

υποβολή: Glenys Kinnock (PSE) προς την Επιτροπή

(30 Ιουνίου 1998)

Θέμα: "Ευκαμψία" και μελλοντικές σχέσεις ΕΕ/ΑΚΕ

Η Υπουργική συνάντηση στα Barbados ασχολήθηκε με θέματα "κοινωνικής και πολιτικής συμπεριφοράς" στο πλαίσιο της Σύμβασης Λομέ.

Θα μπορούσε η Επιτροπή να διευκρινίσει τη φύση της "ευκαμψίας" που, όπως αναφέρθηκε, θα χαρακτηρίζει πλέον τις σχέσεις μεταξύ της Ευρωπαϊκής Ένωσης και των χωρών ΑΚΕ;

Απάντηση του κυρίουPinheiro εξ ονόματος της Επιτροπής

(11 Σεπτεμβρίου 1998)

Η Επιτροπή αντιλαμβάνεται το ερώτημα στο οποίο αναφέρεται το Αξιότιμο Μέλος του Κοινοβουλίου και ειδικότερα στην προτεινόμενη προσέγγιση στα θέματα οικονομικής και εμπορικής εταιρικής σχέσης. Όμως, η Επιτροπή επιθυμεί προκαταβολικά να διευκρινίσει αυτό που αντιλαμβάνεται ως ευκαμψία γενικότερα.

Στο πλαίσιο της εταιρικής σχέσης συνολικά και για να είναι πιο αποτελεσματική καθώς και για να ανταποκρίνεται καλύτερα στις ειδικές ανάγκες κάθε χώρας, η Ένωση προτείνει να διαμορφώσει και να προσαρμόσει τις προτεραιότητες και τους τρόπους της εταιρικής σχέσης σε συνάρτηση με το επίπεδο ανάπτυξης και την ευαισθησία ορισμένων χωρών και σε συνάρτηση με τις στρατηγικές ανάπτυξης που καθορίζονται από τις χώρες σε εθνικό ή περιφερειακό επίπεδο και ενσωματώνουν τις δεσμεύσεις τους σε θέματα κοινωνικής ανάπτυξης και καταπολέμησης της φτώχειας.

Η ευκαμψία αυτή θα εφαρμοσθεί ομοίως στον πολιτικό διάλογο ο οποίος για να είναι αποτελεσματικός θα πρέπει να διευρυνθεί σε συνάρτηση με τα θέματα κοινού ενδιαφέροντος και να διεξαχθεί στο καταλληλότερο επίπεδο και ιδίως στο περιφερειακό επίπεδο.

Ειδικά αναφορικά με τις προτεινόμενες διαπραγματεύσεις για τις συμφωνίες οικονομικής εταιρικής σχέσης με τις περιφερειακές υποομάδες της ΑΚΕ, οι συμφωνίες αυτές θα στηρίξουν τους στόχους του πλαισίου της συμφωνίας, θα εγγραφούν στα κριτήρια που καθορίστηκαν από το Ευρωπαϊκό Συμβούλιο του Ιουνίου του 1997 και θα διατυπωθούν σύμφωνα με τους κανόνες της ΠΟΕ. Αποβλέπουν στη βαθμιαία απελευθέρωση του εμπορίου μεταξύ των εταίρων, στην εδραίωση και στη βελτίωση της τρέχουσας πρόσβασης των χωρών ΑΚΕ στην κοινοτική αγορά και στην εισαγωγή, σε μια μεταβατική περίοδο που θα καθορισθεί από κοινού με την ΠΟΕ, στην αμοιβαιότητα των κοινοτικών εξαγωγών. Θα καλύψουν ουσιαστικά όλο το εμπόριο μεταξύ των συμβαλλομένων μερών, χωρίς να εξαιρεθεί κανένας τομέας (αλλά λαμβάνοντας υπόψη την ευαισθησία ορισμένων προϊόντων και των δυο μερών). Οι συμφωνίες αυτές περιέχουν επίσης διατάξεις για τη συνεργασία σε τομείς αναφερόμενους στο εμπόριο, το επίπεδο των οποίων θα διαμορφωθεί σύμφωνα με τα ίδια κριτήρια.

Οι διαπραγματεύσεις οφείλουν να εκτιμήσουν το επίπεδο ανάπτυξης των εν λόγω χωρών και τις κοινωνικές επιπτώσεις των εμπορικών μέτρων, την ικανότητά τους να προσαρμοσθούν στη διαδικασία απελευθέρωσης και να διευθετήσουν την οικονομία των χωρών τους. Κατά συνέπεια, οι διαπραγματεύσεις θα είναι όσον είναι δυνατόν πιο εύκαμπτες, κατά τον καθορισμό της μεταβατικής περιόδου και του βαθμού ασυμετρίας όσον αφορά το χρονοδιάγραμμα της διάλυσης του δασμολογίου και της κάλυψης του τελικού προϊόντος, ενώ θα εξακολουθούν να συμφωνούν πλήρως με τους κανόνες της ΠΟΕ. Τα συμβαλλόμενα μέρη θα μπορούν να εισάγουν επίσης μια ρήτρα που θα προβλέπει αναθεώρηση της εκτίμησης της προόδου των χωρών ΑΚΕ προς την απελευθέρωση των εισαγωγών από την Κοινότητα και, αν απαιτείται, να διαρθρώσουν το ρυθμό προόδου προς τον έσχατο στόχο που είναι η εγκαθίδρυση της Περιοχής Ελεύθερου Εμπορίου, σύμφωνα με τους κανόνες της ΠΟΕ.

Η αναγνώριση της αμοιβαιότητας θα επιβάλλει ιδιαίτερες προσπάθειες προσαρμογής των λιγότερο αναπτυγμένων χωρών ΑΚΕ που ανήκουν σε περιφερειακές ομάδες και έχουν συνάψει περιφερειακές συμφωνίες με αυτές, ενώ η Κοινότητα θα επεξηγήσει ότι οι προσπάθειες αυτές θα εξετασθούν όταν οι ανάγκες τους εκτιμηθούν ενώ θα μπορούσε να οδηγήσει σε συμπληρωματική βοήθεια προσαρμογής (μεταβατική βοήθεια, μακροοικονομική και τομεακή βοήθεια, κ.λ.π.). Η Κοινότητα θα εξηγήσει επίσης ότι δεν θα αποζητήσει την αμοιβαιότητα από τις λιγότερο αναπτυγμένες χώρες που δεν είναι μέλη μιας περιφερειακής υποομάδας και εισέρχονται σε μια περιφερειακή συμφωνία με την Κοινότητα. Η Κοινότητα θα υποστηρίξει επίσης τις προσπάθειες των λιγότερο αναπτυγμένων χωρών να ανοίξουν αγορές προς χώρες της περιοχής αλλά και συνολικά.